*49. számú előterjesztés*

**A Bátaszék, Kövesd településrészre bekötő út (2540 hrsz.) felújítására a költségvetési törvény 3. számú melléklete szerinti önkormányzati feladatellátást szolgáló fejlesztési célú pályázat benyújtásának jóváhagyására**

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:**  Kondriczné dr. Varga Erzsébet  jegyző |

**Tisztelt Képviselő-testület!**

A helyi önkormányzatokért felelős miniszter az államháztartásért felelős miniszter egyetértésével pályázatot hirdet önkormányzati feladatellátást szolgáló fejlesztések támogatásra.

A támogatás célja – többek között - az önkormányzat tulajdonában lévő, belterületi közlekedési infrastruktúra fejlesztések megvalósulása. Út, híd és járda felújítására, karbantartására igényelhető támogatás.

A pályázaton vissza nem térítendő költségvetési támogatás igényelhető.

Maximálisan igényelhető támogatás összege 20.000.000,-Ft

A támogatás maximális mértéke függ a megvalósítandó al-céltól és a Pályázó egy lakosra jutó adóerő-képességétől. Az egy lakosra jutó adóerő-képesség esetünkben 34.404,-Ft/fő, így a támogatás maximális mértéke a fejlesztési költség 65%-a.

Támogatás mértéke 65% 20.000.000,-Ft

Saját forrás mértéke 35% 10.769.231,-Ft

100% 30.769.231,-Ft

A támogatás bruttó összeg, amelyből általános forgalmi adó nem igényelhető vissza.

A pályázati adatlap lezárásának és benyújtásának határideje

- elektronikus feltöltés lezárása: 2021.03.12.

A miniszteri döntés határideje: 2021.06.30.

A támogatás felhasználásának végső határideje: 2022. december 31.

A támogatás a belterületi, önkormányzati tulajdonú utak, járdák, hidak felújításához, korszerűsítéséhez kapcsolódó munkanemekre vonatkozhat.

Elsődleges cél a szilárd burkolatú közutak felújítása.

Szilárd burkolatú útnak tekinthető a pályázat szempontjából az az út, amelynek útteste szabályosan lerakott kő vagy műkő, továbbá beton vagy aszfalt burkolattal rendelkezik (aszfalt, aszfaltmakadám, itatott makadám, beton, kockakő burkolattal ellátott út) és ez a pályázatból egyértelműen kiderül.

A pályázat kiírása alapján a Bonyhádi útról, Kövesd település megközelítését szolgáló bekötő út felújítására kívánunk pályázatot benyújtani, mely út egyben a helyijáratos tömegközlekedés útvonala is.

Kövesd település rész bekötő útja korábban külterületi út volt. A 2020. évi rendezési terv felülvizsgálata során az útszakasz belterületbe került csatolásra. A belterületi helyrajzi szám megkérésre került, ennek ingatlan-nyilvántartásban történő átvezetése jelenleg folyamatban van.

A bekötő út felújításával több évtizede húzódó probléma oldódna meg.

Az út felújítására kértünk ajánlatot – Kövesdi bekötő út burkolat felújítása

0+000-0+420 km.sz. között (0192/39 hrsz és a 0127/9 hrsz között) Hrsz.: 2540

Út burkolat felújítása az alábbi műszaki tartalommal:

burkolat felújítás, aszfalt burkolat erősítés, fogalmi sáv növelést nem eredményező szélesítés, felszíni csapadékvíz elvezető tisztító kotrása, padka rendezés

Érintett hossz: 420 fm

Szélesség: 4,0 m

az egyéb munkákkal együtt bruttó 41.472.267,-Ft.

Támogatás mértéke 48,3% 20.000.000,-Ft

Saját forrás mértéke 51,7% 21.472.267,-Ft

100% 41.472.267,-Ft

Javasoljuk a támogatási kérelem benyújtása érdekében az alábbi határozati javaslat elfogadását.

***H a t á r o z a t i j a v a s l a t :***

**A Bátaszék, Kövesd településrészre bekötő út (2540 hrsz.) felújítására a költségvetési törvény 3. számú melléklete szerinti önkormányzati feladatellátást szolgáló fejlesztési célú pályázat benyújtásának jóváhagyására**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

1. a Magyarország 2021. évi központi költségvetéséről szóló 2020. évi XC. törvény 3. melléklete szerinti önkormányzati feladatellátást szolgáló fejlesztési célú pályázat keretében az önkormányzat tulajdonában lévő, Bátaszék, Kövesd településrészre bevezető bekötő út (2540 hrsz.) felújítására vonatkozó támogatási kérelem benyújtását jóváhagyja,
2. a 2540 hrsz. bekötő út (0192/39 hrsz és a 0127/9 hrsz közötti szakasz) felújítására 21.472.267,- Ft összegű önerőt saját forrásként – a támogatási kérelem pozitív elbírálása esetén - az önkormányzat 2021. évi költségvetésében a pályázati saját források céltartalék kerete terhére biztosítja,
3. felhatalmazza a Bátaszéki Közös Önkormányzati Hivatalt a támogatási kérelem határidőn belüli benyújtására.

*Határidő:* 2021. március 12.

*Felelős*: Kondriczné dr. Varga Erzsébet jegyző

(a támogatási kérelem benyújtásáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár